Source: https://www.riigiteataja.ee/akt/121122010002
Timestamp: 2019-10-22 14:06:36+00:00
Document Index: 3739021

Matched Legal Cases: ['§ 1', '§ 41', '§ 9', '§ 9', '§ 18', '§ 19', '§ 20', '§ 2', '§ 381', '§ 39', '§ 34', '§ 3']

Tööturuteenuste ja -toetuste seaduse ning töötuskindlustuse seaduse muutmise seadus – Riigi Teataja
RT I, 21.12.2010, 2
10.12.2010 otsus nr 777
Vastu võetud 08.12.2010
§ 1. Tööturuteenuste ja -toetuste seaduses (RT I 2005, 54, 430; 2010, 41, 240) tehakse järgmised muudatused:
„(2) Käesolevas seaduses reguleeritakse arvestuse pidamist töötute ja tööotsijate üle, tööturuteenuste osutamist, tööturutoetuste maksmist, tööturu vajadustest lähtuva tööhõiveprogrammi koostamist, käesoleva seaduse kohaldamisel tekkinud vaidluste lahendamist ja vastutust käesoleva seaduse rikkumise eest.”;
„§ 41. Tööhõiveprogramm
(5) Tööhõiveprogrammi viib ellu Eesti Töötukassa.”;
3) paragrahvi 5 lõige 1 muudetakse ja sõnastatakse järgmiselt:
„(1) Töötu, tööotsija, tööandja ja muu isik, kellele osutatakse tööturuteenuseid ja makstakse tööturutoetusi, on kohustatud viivitamatult teatama Eesti Töötukassale asjaoludest, mis toovad kaasa arveloleku lõpetamise või tööturuteenuste ja -toetuste saamise õiguse lõppemise.”;
4) paragrahvi 9 lõiget 1 täiendatakse punktiga 14 järgmises sõnastuses:
„14) käesoleva seaduse §-s 41 sätestatud tööhõiveprogrammiga kehtestatud tööturuteenused.”;
5) paragrahvi 25 täiendatakse punktiga 4 järgmises sõnastuses:
„4) käesoleva seaduse §-s 41 sätestatud tööhõiveprogrammiga kehtestatud tööturutoetused.”;
6) paragrahvi 40 tekst muudetakse ja sõnastatakse järgmiselt:
„(1) Töötutoetust rahastatakse riigieelarvest Sotsiaalministeeriumi eelarve kaudu sihtotstarbelise eraldisena Eesti Töötukassa eelarvesse eraldatud vahenditest.
(4) Käesoleva seaduse § 9 lõike 1 punktis 10 nimetatud tööruumide ja -vahendite kohandamise teenuse osutamist rahastatakse 50 protsendi ulatuses käesoleva paragrahvi lõikes 2 nimetatud vahenditest.”;
7) paragrahvi 41 lõige 1 muudetakse ja sõnastatakse järgmiselt:
„(1) Eesti Töötukassa nõuab käesolevas seaduses ja selle alusel kehtestatud tööhõiveprogrammis sätestatud tööturutoetuse või käesoleva seaduse § 9 lõike 1 punktides 3, 5 ja 7–14 ning käesoleva seaduse alusel kehtestatud tööhõiveprogrammis nimetatud tööturuteenuse saaja poolt teadliku valeandmete esitamise või tööturutoetuse või -teenuse saamist mõjutavatest asjaoludest teatamata jätmise korral või käesoleva seaduse § 18 lõikes 7, § 19 lõikes 8 ning § 20 lõikes 5 nimetatud juhtudel tööturutoetuseks alusetult makstud või tööturuteenuste osutamiseks kulunud summad tagasi.”
§ 2. Töötuskindlustuse seaduses (RT I 2001, 59, 359; 18.11.2010, 1) tehakse järgmised muudatused:
„(1) Käesolev seadus reguleerib hüvitiste määramise ja maksmise tingimusi ning korda töötuks jäämise, koondamise ja tööandja maksejõuetuse korral, töötuskindlustuse korraldust ning tööturuteenuste ja -toetuste, välja arvatud töötutoetuse finantseerimises osalemist.”;
2) paragrahvi 2 tekst muudetakse ja sõnastatakse järgmiselt:
„Töötuskindlustus on sundkindlustuse liik, mille eesmärgiks on tööturuteenuste osutamine, tööturutoetuste, välja arvatud töötutoetuse maksmine, kindlustatule töötuse korral tööotsingute ajaks kaotatud sissetuleku osaline kompenseerimine, töötajale töölepingu ülesütlemise ja avalikule teenistujale teenistussuhte lõpetamise hüvitamine koondamise korral ning töötajate nõuete kaitse tööandja maksejõuetuse korral.”;
3) paragrahvi 28 lõiget 2 täiendatakse punktidega 21 ja 22 järgmises sõnastuses:
„21) töötuskindlustushüvitiste sihtfondi ning koondamise ja tööandja maksejõuetuse puhul makstavate hüvitiste sihtfondi laekuvatest maksetest tööturuteenuste ja -toetuste sihtkapitali ülekantavate vahendite määra kehtestamise ja muutmise ettepaneku tegemine sotsiaalministri kaudu Vabariigi Valitsusele;
22) tähtajalise tööhõiveprogrammi heaks kiitmine;”;
4) paragrahvi 33 lõiget 3 täiendatakse punktiga 21 järgmises sõnastuses:
„21) tööturuteenuste ja -toetuste sihtkapitali eelarve;”;
5) paragrahvi 36 täiendatakse lõikega 21 järgmises sõnastuses:
„(21) Töötuskindlustushüvitiste sihtfondi ning koondamise ja tööandja maksejõuetuse puhul makstavate hüvitiste sihtfondi vahenditest ning riigieelarvest Sotsiaalministeeriumi eelarve kaudu sihtotstarbeliselt eraldatud vahenditest moodustatakse tööturuteenuste ja -toetuste sihtkapital (edaspidi sihtkapital).”;
6) paragrahvi 36 lõike 3 esimene lause muudetakse ja sõnastatakse järgmiselt:
„Käesoleva paragrahvi lõigetes 2 ja 21 nimetatud sihtfonde ja sihtkapitali valitseb töötukassa.”;
7) paragrahvi 37 lõiget 2 täiendatakse punktiga 6 järgmises sõnastuses:
„6) sihtkapitali osaliseks finantseerimiseks.”;
8) paragrahvi 38 lõiget 2 täiendatakse punktiga 6 järgmises sõnastuses:
9) seadust täiendatakse §-ga 381 järgmises sõnastuses:
„§ 381. Tööturuteenuste ja -toetuste sihtkapital
3) sihtfondi vahendite paigutamisega otseselt seotud tehingukulude ja -tasude katmiseks.”;
10) paragrahvi 39 pealkiri ja lõige 1 muudetakse ning sõnastatakse järgmiselt:
„§ 39. Töötukassa tegevused sihtfondi ja sihtkapitali vahendite ebapiisavuse korral
(1) Sihtfondi ja sihtkapitali vahendite ebapiisavuse korral kasutatakse käesolevas seaduses sätestatud hüvitiste väljamaksmiseks, tööturuteenuste osutamiseks ja tööturutoetuste, välja arvatud töötutoetuse maksmiseks töötukassa reservkapitali vahendeid käesoleva seaduse § 34 lõikes 3 sätestatud korras.”;
11) paragrahvi 52 täiendatakse lõigetega 13–16 järgmises sõnastuses:
„(13) Töötukassal on õigus tööturuteenuste ja -toetuste, välja arvatud töötutoetuse finantseerimiseks kasutada 2011. ja 2012. aastal töötuskindlustushüvitiste sihtfondi ning koondamise ja tööandja maksejõuetuse puhul makstavate hüvitiste sihtfondi vabu vahendeid. Kasutatud vahendid tagastatakse sihtkapitalist töötuskindlustushüvitiste sihtfondi ning koondamise ja tööandja maksejõuetuse puhul makstavate hüvitiste sihtfondi 2015. aasta lõpuks.
(16) Kuni käesoleva paragrahvi lõikes 15 nimetatud määra kehtestamiseni on töötuskindlustushüvitiste sihtfondi ning koondamise ja tööandja maksejõuetuse puhul makstavate hüvitiste sihtfondi laekuvatest maksetest sihtkapitali ülekantavate vahendite määraks 12 protsenti.”
§ 3. Käesolev seadus jõustub 2011. aasta 1. jaanuaril.